BSC-LT/ACAData huggingface dataset:
[ca] S'han descrit els primers complexes supramoleculars de tipus bisfosfina-rodi(I) assemblats per enllaç d'halogen i s'han aplicat a l'hidroboració d'alquins terminals. Els complexes de rodi preparats han conduït eficientment a vinilboronats, tot mostrant un increment en la selectivitat cap als isòmers ramificats. A més, es va estudiar la influència d'enllaç d'halogen sobre diferents precursors de rodi(I). En alguns casos, es va observar un procés d'addició oxidativa de l'enllaç C–I al centre de rodi(I) mediat per enllaç d'halogen, formant selectivament complexes de rodi(III) ciclometal·lats. Finalment, es van preparar complexes d'or(I) derivats de lligands fosfits regulables supramolecularment i assajar en la funcionalització C–H selectiva en fenols. El principi de regulació es va demostrar en combinar complexes d'or derivats de fosfits amb l'agent de regulació adient (increment del rendiment fins un 20% i de la selectivitat de 28:1 a >50:1). S'han realitzat càlculs DFT per tal de racionalitzar els resultats i els orígens dels efectes de regulació. La utilitat de l'aproximació es va demostrar també preparant un intermedi sintètic avançat del fàrmac més venut mundialment pel tractament hormonal del càncer de mama (Tamoxifè).

[en] The first supramolecular halogen-bonded bisphosphine rhodium(I) complexes were described and then applied to the hydroboration of terminal alkynes towards vinylboronates. The halogen-bonded Rh-complexes displayed enhanced selectivities for the branched vinylboronates. Furthermore, the influence of halogen bonding on other rhodium(I) complexes was studied, observing an unreported halogen-bond-mediated oxidative addition of the C–I bond to the Rh(I) center with formation of cyclometallated rhodium(III) complexes. Finally, new phosphite-based gold(I) supramolecularly regulated complexes were prepared and successfully tested in the selective C–H functionalization of phenols. The regulation principle was proven by combining the phosphite-based gold complex with a suitable regulation agent (up to a 20% increase in yield and from 28:1 to >50:1 increase in the selectivity). The results and origin of the regulation effects were rationalized by performing DFT calculations. The utility of the approach was also demonstrated by preparing an advanced synthetic intermediate of the world's largest selling drug for the hormonal treatment of breast cancer (i.e., Tamoxifen).
[ca] Aquesta tesi analitza l'aprenentatge de coneixement especialitzat a partir d'una proposta teoricometodològica, de base lingüística i conceptual, centrada en l'àmbit del dret de família català. L'anàlisi empírica se centra en l'estudi de les definicions d'estudiants universitaris sobre nou conceptes concrets al llarg de dos tests amb les mateixes definicions: un test a l'inici del període d'instrucció explícita i un altre al final. L'objectiu principal és determinar si es produeix increment i precisió de coneixement en els tres mesos d'instrucció explícita de l'assignatura. L'anàlisi de les dades confirma que es produeix una estabilització del coneixement més que no pas un increment. Aquesta estabilització s'ha de relacionar directament amb el període considerat i amb el fet que el coneixement previ (no especialitzat) dels conceptes sembla estar fortament arrelat en els estudiants i, per tant, en un període tan breu d'instrucció explícita és difícil d'assolir el canvi conceptual a la manera dels especialistes.

[en] This Doctoral Dissertation deals with specialized knowledge acquisition having a theoretical and methodological orientation of a linguistic and conceptual nature. Empirical analysis is devoted to Catalan Family Law and, more precisely, to the definitions provided by university students regarding 9 concepts throughout two tests with the same definitions. The first test is given at the beginning of the period of explicit instruction and the second at the end. The main goal is to determine whether increase and precision of knowledge is achieved or not after the three months of explicit instruction. Data analysis tells that there is knowledge stabilization rather than knowledge increasing. This stabilization can be put down to the considered period, together with the fact that previous knowledge of concepts seem to be firmly rooted in students, which leads to state that conceptual change (i.e., that of specialists) is difficult to attain within such brief period of instruction.
[ca] En aquesta tesi s'estudia la detecció i segmentació simultània d'objectes genèrics en imatges. La proposta està basada en un diccionari de parts de l'objecte que el defineixen i, alhora, ens permet extreure les característiques de detecció i segmentació per entrenar el classificador. A més, dins l'entrenament del classificador s'inclou la possibilitat de creuar informació entre la detecció i la segmentació, de tal manera que una bona detecció pugui ajudar a segmentar i viceversa. L'algorisme s'ha validat adaptant-lo al reconeixement d'objectes en imatge mèdica i imatge astronòmica. Aquest punt reforça el principal objectiu de la tesi: proposar un sistema genèric capaç de tractar amb objectes de qualsevol tipus de naturalesa

[en] This thesis deals with the simultaneous detection and segmentation for generic objects in images. The proposed approach is based on building a dictionary of patches, which defines the object and allows the extraction of the detection and segmentation features used to train the classifier. Moreover, we include in the boosting training the ability of crossing information between detection and segmentation with the aim that good detections may help to better segment and vice versa. We adapt also the detection proposal to deal with specific problems of object recognition in medical and astronomical images. This point stresses one of the objectives of this thesis; proposing a generic approach able to deal with objects of a very different nature
[ca] Els sistemes d'emmagatzematge energètic complementen a les energies renovables, solucionant el seu principal inconvenient, el desajust entre la producció d'energia i la demanda. Emmagatzemar energia tèrmica encaixa a la perfecció amb les plantes de concentració solar. Aquesta tesi doctoral centra els seus esforços en el desenvolupament d'un sistema d'emmagatzematge tèrmic latent, en un rang de temperatura entre els 210 °C i els 270 °C, donant suport a una planta de concentració solar tipus Fresnel. La tesi es divideix en dues parts: la primera és el disseny i construcció del mòdul d'emmagatzematge tèrmic. Els requisits de potència del mòdul d'emmagatzematge van exigir la millora de la conductivitat tèrmica en el material d'emmagatzematge. La segona part de la tesi es centra en la millora de la transferència de calor en sistemes d'emmagatzematge tèrmic latent. A escala de laboratori i a baixa temperatura (entre 15 °C i 50 °C), es van provar les diferents tecnologies, entre elles, les implementades en el mòdul a alta temperatura.

[en] Energy storage systems complement renewable energies, tackling their main drawback, the mismatch between energy production and demand. Storing thermal energy links perfectly with concentrated solar power plants. This PhD thesis focusses on developing a latent thermal energy system at temperature range from 210 °C to 270 °C, being able to work coupled with a Fresnel concentrated solar power plant. The thesis is divided in two parts: the first one is to design and manufacture the thermal energy storage system. The thermal storage system power requirements demanded the thermal conductivity enhancement within the storing material. The second part took the heat transfer enhancement in latent TES systems as objective. Different technologies were tested at laboratory scale and low temperature (from 15 °C to 50 °C), among them, those used into the high temperature storage system.
[ca] L'objectiu d'aquesta recerca és caracteritzar la qualitat web com a camp d'estudi, examinar els seus mètodes i instruments d'avaluació –identificant els seus enfocaments i factors que analitzen–, així com formular un model per al desenvolupament de nous instruments de caràcter integral. Per a això, mitjançant una revisió bibliogràfica, es van detectar els principals autors, les seves disciplines i el sector dels llocs web estudiats. Entre els resultats destaca el reconeixement de tres grans enfocaments: estratègic, funcional i experiencial. També que predomina la tècnica de l'anàlisi experta per sobre dels estudis d'usuari; i que la majoria organitza les característiques a avaluar –com la usabilitat o el contingut– en paràmetres i indicadors. A més, a partir dels treballs més citats, es proposen dos nous instruments d'avaluació de la qualitat web i un framework per crear-los, com a part d'un model multipropòsit que també busca avançar cap a una conceptualització terminològica compartida.

[en] The aim of this research is to characterize website quality as a field of study, examine its evaluation methods and instruments – identifying their approaches and the factors they analyse – and formulate a model for the development of new comprehensive instruments. To do this, through a literature review, the field's leading authors, their disciplines of origin and the sector of the websites studied were detected. Among the results, the recognition of three main approaches stands: strategic, functional and experiential. Also, that the technique of expert analysis predominates over user studies; and that most organize the characteristics to be evaluated – for example, usability and content – into parameters and indicators. Furthermore, based on the most cited works, two new website quality assessment instruments and a framework to create them are proposed, as part of a multipurpose model that also seeks to advance towards a shared terminological conceptualization.
[ca] La tesi analitza com les disposicions sorgides del Concili de Trento (1545-1563) fan evolucionar el sistema beneficial de l'Església catòlica. Ho fa a partir de quatre grans objectius interrelacionats: el primer estudiar l'organització i la composició de la comunitat de beneficiats de l'església de la Pietat de Vic. El segon analitzar l'encaix i l'abast en la societat vigatana del sistema beneficial de l'església catòlica a partir de les modificacions tridentines. El tercer conèixer fins a quin punt les disposicions conciliars modifiquen les relacions socials i, en cas afirmatiu, determinar si és un cas específic del bisbat de Vic o si és extrapolable a altres indrets. I el quart, estudiar la relació Economia-Església- Societat. La tesi tracta de la comunitat de beneficiats de l'església de la Pietat de Vic entre l'any de la seva fundació (1613), i el de la translació de les relíquies dels Sants Màrtirs a l'altar major de l'església de la Pietat (1664). La comunitat de beneficiats de la Pietat de Vic la creen els beneficiats del Capbreu de la catedral com a instrument en la seva lluita amb el Capítol de canonges per tal d'esdevenir col·legi. L'estudi analitza com es funda la comunitat de beneficiats, qui en forma part, on s'ubica, les relacions amb altres col·lectius −com la institució episcopal, el capítol de canonges, el Capbreu de la catedral i el Consell Municipal−, com es consolida, com s'organitza, quina transcendència té en la vida econòmica de la ciutat i quin paper social desenvolupa.

[en] This thesis analyses how the dispositions that resulted from the Trento Council (1545-1563) evolved the beneficial system of the Catholic Church. This is done from four great interrelated objectives. The first one is studying the organization and the composition of the community of beneficiaries of the Vic's church of Pietat. The second objective is to analyse how the Vic's society is affected by the tridentin modifications in the Catholic Church's beneficial system. The third is to know to what extent the dispositions of the council modify the social relationships and, if that is the case, determine if the case is specific to Vic's bishopric or if it is extrapolatable to other places. The fourth objective is to study the relation between the Economy, the Church and the Society. The thesis is about the community of beneficiaries of the Vic's church of Pietat between its foundation (1613) and the translocation of the Martyr Saints relics to the major altar of the church of Pietat (1664). The community of beneficiaries of the church of Pietat is created by the beneficiaries of Capbreu of the cathedral. This is done as an instrument in their fight with the Capitol of canons in order to become a college. This study analyses how the community of beneficiaries is founded, who forms part of it and where it is located. The study also analyses the relations with other collectives – such as the episcopal institution, the Capitol of canons, the Capbreu of the cathedral and the Municipal Council. Finally, the study investigates how it is consolidated, how it is organized and what transcendence it has in the city's economic life and its social role.
[ca] Aquesta tesi contribueix a la literatura de les xarxes socials centrant-se en el paper i el potencial de les xarxes socials en: (i) la participació política i l'accés a l'esfera pública; (ii) la deliberació política i la diversitat de punts de vista, i (iii) l'opinió pública. Aquesta tesi és un compendi de quatre articles científics. A través d'un enfocament interdisciplinari, de diversos països i mètodes, proporciona una avaluació ampliada però integrada d'algunes de les ramificacions polítiques de les xarxes socials, ja sigui a partir de l'anàlisi de casos, ja sigui mitjançant la revisió de la literatura existent. La conclusió general d'aquesta investigació és que, malgrat l'optimisme inicial, el potencial democratitzador de les xarxes socials no sembla que s'hagi materialitzat, almenys no en la mesura que alguns primers teòrics havien previst.

[en] This thesis contributes to the literature on social media by focusing on the role and potential of social media in (i) political participation and access to the public sphere; (ii) political deliberation and viewpoint diversity, and (iii) public opinion. This thesis is a compendium of four stand-alone papers. Through a multi-country, mixed-methods and interdisciplinary approach building upon previous knowledge from communication and political sciences, it provides a broad, yet integrated assessment of some of the political ramifications of social media communication. The overarching conclusion of this research is that, despite early optimism, the democratising potential of social media does not seem to have materialised, at least not to the extent that some early theorists had envisioned.
[ca] Aquest tesi traça un recorregut per tres dels pilars fonamentals de l'univers particular de Daniele Ciprì i Franco Maresco: el territori, el cos i el gest obscè. Mitjançant una metodologia transversal i comparativa, que posa en joc tant conceptes estètics com antropològics, es demostra com aquestes tres categories estableixen una relació basada en una necessitat recíproca, capaç de confeccionar una matèria expressiva allunyada dels processos d'homologació i dels convencionalismes. Efectivament, la visió original i radical del cinema i la televisió de Ciprì i Maresco ateny el límit de la representació, fomentant un valor de resistència que permet que les imatges romanguin amb el pas del temps. La darrera part de la tesi consta d'un extens repertori de la gestualitat obscena emprada pels dos directors sicilians.

[en] This thesis traces a journey through three of the mainstays of the unique universe of Daniele Ciprì and Franco Maresco: the land, the body and the obscene gesture. Using a cross-disciplinary and comparative methodology, which brings into play both aesthetic and anthropological concepts, demonstrates how these three categories establish a relationship based on a mutual need, with the ability to create expressive material without the approved and conventional processes. Thus, Ciprì and Maresco's original and radical vision of cinema and television reaches the limit of representation, making it resistant and allowing their images to survive the passage of time. The last part of the thesis consists of an extensive repertoire of the obscene gestures used by two Sicilian directors.
[ca] La diabetes tipus 2 és una de les malalties crònico-degeneratives que causen més morts, problemes de salut i despesa econòmica en les societats occidentals. En aquest sentit, tot i que l'activitat física és una de les pedres angulars per tractarla, existeixen problemes d'adherència. Els centres d'atenció primària són una peça clau per revertir la situació, ja que poden influir en el canvi de comportament de les persones i millorar-ne l'adherència a l'activitat física. Fins ara, la litatura científica s'ha centrat en la intenstiat de l'activitat i els resultats biològics de l'activitat física, obviant les dificultats socials i culturals o preferències a l'hora de realitzar activitat física. En aquest context, l'objectiu de la tesi posa l'accent en l'enfocament sociecològic del canvi de comportament en l'atenció primària per aconseguir aquesta adherència i per reduir l'abandonament a mig i llarg termini dels programes d'activitat física entre persones que pateixen diabetis tipus 2.

[en] Type 2 diabetes is the most frequently metabolic illness and one of the first cause of mortality worldwide. One of the cornestones of the treatment is physical activity. However, physical activity adherence is low between this population. To deal with the low physical activity adherence primary healthcare base may be the cornestone to the treatment. Since now, studies has been focused in the physical activity intensties, ignoring the social an dcultural barrers and the preferecnes. In this context, the aim of this thesis is to use a socioecological approach in primary healthcare base to improve physical activity adherence in people with type 2 diabetes.
[ca] L'us de microorganismes com a bioconservants en productes mínimament procesats pot ser una alternativa als productes químics. En aquesta tesi es va estudiar l'efecte bioconservant de Pseudomonas graminis CPA-7 i Lactobacillus rhamnosus GG en el control de Salmonella enterica subsp. enterica i Listeria monocytogenes en pera mínimament processada. Es va observar que ambdós antagonistes van controlar el creixement dels patògens inoculats artificialment a concentracions elevades (103-104 ufc/g). No obstant, l'ús de substàncies antioxidants i d'atmosferes modificades va influir en l'efectivitat. Es va demostrar que L. rhamnosus GG, ademés de controlar el creixement de S. enterica i L. monocytogenes també va reduir el potencial patogènic de L. monocytogenes CECT 4032. L'ús d'ambdos antagonistes no va afectar negativament a la qualitat de la pera. La pera enriquida amb L. rhamnosus GG podria ser una font de probiòtics per aquelles persones que no els puguin consumir a través dels derivats lactis.

[en] The use of antagonistic microorganisms to control the growth of foodborne pathogens on minimally processed products could be an alternative to the use of chemical products. In this thesis the effect of Pseudomonas graminis CPA-7 and Lactobacillus rhamnosus GG against Salmonella enterica subsp. enterica and Listeria monocytogenes on minimally processed pear was studied. Both antagonistic microorganisms were able to control the growth of two foodborne pathogens artificially inoculated at high concentration (103-104 cfu/g). However, the use of antioxidant solutions and modified atmosphere affected their effectivity. Results shown that L. rhamnosus GG reduced the pathogenic ability of L. monocytogenes CECT 4032. The application of both antagonists did not affect negatively to pear quality. Minimally processed pear enriched with L. rhamnosus GG could be a source of probiotics to people who do not eat dairy products.
[ca] En els anys precedents, la literatura acadèmica sobre el benestar dels immigrants s'ha eixamplat més enllà de l'estudi dels factors econòmics tot incloent-hi elements psicològics. El benestar subjectiu i la satisfacció vital s'han constituït com noves categories d'anàlisi dins dels estudis sobre immigració. Aquest treball pretén entendre millor els processos d'adaptació dels immigrants mitjançant l'anàlisi del seu benestar subjectiu i la seva satisfacció vital, alhora que s'estudien les explicacions dels immigrants sobre com ells mateixos avaluen els elements psicològics adquirits en el seu lloc d'origen els quals han afavorit la seva integració en la societat d'acollida. L'abast del treball s'ha focalitzat en l'estudi de dones brasileres que van emigrar a Barcelona. Hem fet servir els contrafàctics per validar la hipòtesi inicial. Aquest procediment és vist com una aproximació innovadora a l'estudi de les relacions entre el benestar subjectiu i les experiències dels immigrants. L'anàlisi a través del pensament contrafàctic s'ha demostrat com un mètode profitós per avaluar les respostes dels immigrants quan se'ls ha preguntat sobre el seu benestar subjectiu i la seva satisfacció vital.

[en] In recent years, the academic literature on the well-being of immigrants has expanded far from the study of economic factors by including psychological elements. Subjective well-being and life satisfaction have been constituted as new categories of analysis within the studies of immigration. This study attempts to better understand the adaptative processes of migrants by means of the analysis of their subjective well-being and life satisfaction, and to observe migrants' explanations about how they evaluate psychological elements acquired in origin which have favoured their integration in the hosting society. The scope of analysis is particularized on Brazilian women who immigrated to Barcelona. Counterfactuals have been used to validate the initial hypothesis. This procedure is seen as an innovative approach to the study of the connections between subjective well-being and immigration experiences. The analysis through counterfactual thinking has proved to be a fruitful method to evaluate immigrants' explanations about their subjective well-being and life satisfaction.